**NOTA DE FUNDAMENTARE**

**la proiectul Hotărârii Guvernului privind modificarea Hotărârii Guvernului nr.330/2023 cu privire la aprobarea Cadrului Național al Calificărilor**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
|  Proiectul Hotărârii Guvernului privind modificarea Hotărârii Guvernului nr.330/2023 cu privire la aprobarea Cadrului Național al Calificărilor a fost elaborat de către Ministerul Educației și Cercetării.  |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
|  Proiectul Hotărârii Guvernului privind modificarea Hotărârii Guvernului nr.330/2023 cu privire la aprobarea Cadrului Național al Calificărilor a fost elaborat în scopul executării prevederilor art. 111, art.132 alin. (1) și a art. 126 alin. (11) din Codul educației al Republicii Moldova nr.152/2014 (Monitorul Oficial al Republicii Moldova, 2014, nr. 319-324, art. 634), cu modificările ulterioare. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Necesitatea inițierii elaborării proiectului Hotărârii Guvernului a apărut pentru a asigura respectarea Normelor stabilite de Codul Educației nr. 152/2014, stimularea învățării pe tot parcursul vieții prin facilitarea accesului la programe de calificare parțială (microcalificare) și echivalarea în drepturi a actelor de studii de nivel 5 ISCED, obținute finalizarea programelor de studii din învățământul profesional tehnic postsecundar în domeniul educației. Anexa 3 la Hotărârea Guvernului nr.330/2023 „Corespondența dintre actele de studii și de formare profesională eliberate în sistemul național de învățământ, inclusiv până în anul 1991, nivelurile Clasificării Internaționale Standard a Educației, nivelurile Cadrului Național al Calificărilor și nivelurile de referință ale Cadrului European al Calificărilor”, la moment, este unicul act normativ ce cuprinde toate tipurile de acte de studii care oferă acces la studii la alt nivel de calificare, iar necesitatea completării acesteia se realizează în scopul recunoașterii și echivalării în drepturi a actelor de studii și calificărilor din domeniul educației, obținute în sistemul național de învățământ profesional tehnic postsecundar, până la aprobarea Hotărârii Guvernului nr.1016/2017 cu privire la aprobarea Cadrului Naţional al Calificărilor din Republica Moldova, conform prevederilor cadrului normativ la momentul admiterii. Pentru radierea discrepanțelor între calificările și nivelele de calificare obținute prin actele de studii cu Seria PTP, care atestă obținerea calificărilor Învățător, Învățător în învățământul primar, Educator, Educator în învățământul preșcolar, Educator în instituții preșcolare și Conducător muzical, eliberate în sistemul național de învățământ profesional tehnic postsecundar, până în anul 2025 se propune echivalarea în drepturi a actelor de studii/calificărilor respective cu actele de studii de nivel 5 ISCED.Proiectul Hotărârii de Guvern extinde accesul titularilor actelor de studii la programe de calificare parțială (microcalificare) de nivel superior de calificare, fapt ce duce la obținerea unui set de rezultate ale învățării prin parcurgerea unui modul/program scurt, certificat oficial conform standardelor unice de calificare și asigurare a calității, cu eliberarea unui certificat de competență profesională (microcertificat), care permite ocuparea unui loc de lucru/funcții pe piața muncii, care solicită competențe distincte. Totodată, pentru a respecta dreptul fundamental al salariaților din domeniul învățământului de a fi remunerați în funcție de nivelul de calificare și calificarea atribuită și a nu fi pasibile reducerii salariului cu 5 clase de salarizare conform art. 12 alin. (9) din Legea 270/2018 privind sistemul unitar de salarizare în sectorul bugetar este esențial ca prezenta hotărâre să intre în vigoare la data publicării în Monitorul Oficial. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Proiectul prevede modificarea pct. 52 din Anexa 1 la Hotărârea Guvernului nr. 330/2023 facilitând accesul la programe de calificare parțială (microalificare) la diferite nivele de învățare:- programe de calificare parțială (microcalificare) de nivel 4 CNC (învățământ profesional tehnic postsecundar) pentru titularii Certificatului de studii liceale;- programe de calificare parțială (microcalificare) de nivel 5 CNC (învățământ profesional tehnic postsecundar nonterțiar) pentru titularii Diplomei de bacalaureat/Diplomei de studii profesionale;- programe de calificare parțială (microcalificare) de nivel 6 CNC (studii superioare de licență) pentru titularii Diplomei de bacalaureat/Diplomei de studii profesionale;Modificările la Anexa 3 „Corespondența dintre actele de studii și de formare profesională eliberate în sistemul național de învățământ, inclusiv până în anul 1991, nivelurile Clasificării Internaționale Standard a Educației, nivelurile Cadrului Național al Calificărilor și nivelurile de referință ale Cadrului European al Calificărilor”:* echivalează în drepturi titularii actelor de studii din domeniul educației, obținute în sistemul național de învățământ profesional tehnic postsecundar, până la aprobarea Hotărârii Guvernului nr.1016/2017 cu privire la aprobarea Cadrului Naţional al Calificărilor din Republica Moldova, conform prevederilor cadrului normativ la momentul admiterii, cu actele de studii de nivel 5 ISCED și, conform art. 132 din Codul educației nr.152/2014, asigură titularului dreptul de a activa conform calificării atribuite”
* actele de studii cu Seria PTP, care atestă calificările Învățător, Învățător în învățământul primar, Educator, Educator în învățământul preșcolar, Educator în instituții preșcolare și Conducător muzical, eliberate în sistemul național de învățământ profesional tehnic postsecundar, până în anul 2025 se echivalează în drepturi cu actele de studii de nivel 5 ISCED și, conform art. 132 din Codul educației nr.152/2014 și asigură titularului dreptul de a activa conform calificării atribuite.
 |
| 3.2. Opțiunile alternative analizate și motivele pentru care acestea nu au fost luate în considerare |
| Alte opțiuni nu au fost analizate. |
| **4. Analiza impactului de reglementare**  |
| 4.1. Impactul asupra sectorului public |
| Aprobarea proiectului va asigura respectarea Normelor stabilite de cadrul normativ aferent asigurării condițiilor minime pentru exercitarea funcției didactice. |
| 4.2. Impactul financiar și argumentarea costurilor estimative |
| Punerea în aplicare a actului normativ nu necesită cheltuieli suplimentare de la bugetul de stat.  |
| 4.3. Impactul asupra sectorului privat |
| Nu este aplicabil  |
| 4.4. Impactul social4.4.1. Impactul asupra datelor cu caracter personal4.4.2. Impactul asupra echității și egalității de gen |
| Proiectul nu prezintă riscuri de discriminare după criterii de gen, apartenență etnică, etc. |
| 4.5. Impactul asupra mediului |
| Nu este aplicabil. |
| 4.6. Alte impacturi și informații relevante |
| Nu este aplicabil |
| **5. Compatibilitatea proiectului actului normativ cu legislația UE**  |
| 5.1. Măsuri normative necesare pentru transpunerea actelor juridice ale UE în legislația națională |
| Nu este aplicabil  |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu este aplicabil  |
| **6. Avizarea și consultarea publică a proiectului actului normativ** |
| În vederea respectării prevederilor Legii nr. 239/2008 privind transparența în procesul decizional, pe pagina web oficială a Ministerului Educației și Cercetării [www.mec.gov.md](http://www.mec.gov.md), compartimentul Transparența decizională și pe platforma guvernamentală [www.particip.md](http://www.particip.md), este asigurată plasarea anunțului privind inițierea elaborării proiectului hotărârii Guvernului privind modificarea Hotărârii Guvernului nr.330/2023 cu privire la aprobarea Cadrului Național al Calificărilor Cale de acces: [https://particip.gov.md/ro/document/stages/\*/14268](https://particip.gov.md/ro/document/stages/%2A/14268) |
| **7. Concluziile expertizelor** |
| Proiectul urmează a fi supus expertizării în cadrul procesului de avizare/expertizare. Informația referitoare la concluziile expertizelor va fi inclusă în sinteza obiecțiilor și propunerilor/recomandărilor la prezentul proiect de hotărâre. |
| **8. Modul de încorporare a actului în cadrul normativ existent** |
| Proiectul nu necesită abrogarea unor acte normative.  |
| **9. Măsurile necesare pentru implementarea prevederilor proiectului actului normativ** |
| Proiectul nu necesită măsuri pentru a fi implementat. |

**Ministru Dan PERCIUN**

*Ex. Viorica Condruc*

*viorica.condruc@mec.gov.md*

*tel: 022-234500*